קונדואיט

קונדואיט (באנגלית: Conduit) הייתה חברת טכנולוגיה ישראלית שפיתחה סרגלי כלים מותאמים אישית הניתנים להתאמה לאתר אינטרנט או כאפליקציה לסמארטפון. הסרגל הותקן במחשב ובדפדפן על פי רוב ללא ידיעתו של המשתמש, דרך הורדות של תוכנות מאתרי תוכן (על פי רוב זדוניים כדוגמת Cnet download, Softpedia, Softonic ועוד), ונחשב לחוטף דפדפן(אנ') (browser hijacker) שהוא סוג של תוכנה זדונית (malware) וכקשה להסרה. מטה קונדואיט היה ממוקם בפארק המדע קריית ויצמן שבנס ציונה, ומשרדים נוספים היו ממוקמים בפוסטר סיטי, קליפורניה. עיקר הפעילות של החברה מוזג עם חברת פריון נטוורק בסוף 2013. הפעילות שנותרה מקונדואיט לאחר המיזוג המשיכה לפעול תחת השם קומו (Como), אך צוצמצה בהדרגה עד שנת 2019. ב-2020 עברה פעילות זאת לחברה חדשה. החברה הוקמה בשנת 2005 על ידי דרור ארז, גבי בילצ'יק, ורונן שילה, ששימש כמנכ"ל. הפלטפורמה שפיתחה אפשרה לספקי תוכן לייצר סרגל כלים לדפדפן עבור גלישה במחשב ובמובייל, ולשלב בו כלים נוספים ותוכן דוגמת חדשות, דיווחי מזג אוויר, ספורט וכו'. בניית הסרגל הייתה ללא תשלום, אך החברה הרוויחה ממודל של חלוקת רווחים על כל הכנסה שנוצרת באמצעות הסרגל (בעיקר הכנסות מפרסום באינטרנט). מקור הכנסות נוסף היה הסכם שחתמה עם חברת גוגל להפניית גולשים למנוע החיפוש שלה תמורת תשלום. בין המותגים שאימצו את הפתרונות של קונדואיט היו: גרופון, ליגת הבייסבול האמריקאית, פוקס ניוז, ערוץ מזג האוויר, מאקו, וואלה ועוד. קרן הון הסיכון יוזמה השקיעה בחברה עם הקמתה 1.5 מיליון דולר והחזיקה 8.5% ממניותיה קרן בנצ'מרק קפיטל השקיעה בחברה 8.5 מיליון דולר ב-2008 וחזיקה ב-17.5% מהמניות. בשלב זה שלושת היזמים, החזיקו בכ-40% ממניות החברה, יו"ר החברה, זאק רינת, החזיק ב-12.5% ממניות החברה ו-22% ממניות החברה היו מוחזקים על ידי עובדיה. לפי רשם החברות רשמה קונדואיט הכנסות של 18 מיליון דולר ב-2008, וב-2009 ההכנסות היה מעל 100 מיליון דולר והחברה הייתה רווחית. בדצמבר 2010 חתמה החברה על הסכם לשיתוף פעולה עם חברת מיקרוסופט, במסגרתו החליף מנוע החיפוש הבינג את גוגל בסרגל הכלים. שיתוף פעולה זה יצר מקור הכנסות נוסף לחברה שמיקרוסופט שילמה לקונדואיט עבור כל חיפוש שמקורו בסרגל. במאי 2011 נחשף כי קונדואיט אחראית ל-10%-11% מההקלקות על קישורים פרסומיים ב-Bing. ב-23 במאי 2011 רכשה קונדואיט את חברת וויביה (Wibiya) הישראלית תמורת כ-45 מיליון דולר. חברה שפיתחה סרגל כלים שמאפשר לבלוגרים לשתף תכנים ברשתות חברתיות. בספטמבר 2011 חילקה החברה דיבידנד של מעל ל-200 מיליון שקל למייסדים ולמשקיעים (כך שהם החזירו את השקעתם ללא מכירת מניות). החברה גם נהגה לשלם בונוס שנתי במזומן לעובדים והחליטה להעסיק ישירות את עובדי הניקיון שלה. שנה אחר כך פורסם כי החברה תחלק דיבידנד נוסף של כ-280 מיליון דולר. ב-9 בפברואר 2012 פורסם כי חלק מהחברה יימכר בסכום המשקף לחברה שווי של כ-2.5 מיליארד דולר, וכי יש לחברה כ-260,000 ספקי תוכן שותפים וכ-250 מיליון משתמשים והיא העסיקה כ-300 עובדים. באפריל 2012 רכש בנק ההשקעות ג'יי פי מורגן צ'ייס 7% ממניותיה של קונדואיט מקבוצת יוזמה תמורת 100 מיליון דולר, לפי שווי של כ-1.3 מיליארד דולר, מה שהפך את קונדואיט לחברת האינטרנט הישראלית הראשונה שחצתה את שווי מיליארד הדולר. בספטמבר 2013 הכריזה קונדואיט על פיצולה של חטיבת סרגלי הכלים ומיזוגה אל חברת פריון נטוורק, חברה ציבורית שמניותיה נסחרת בנאסד"ק ובבורסת תל אביב, לפי שווי שוק של כ-840 מיליון דולר לאחר המיזוג . סכום שהיה נמוך בחצי מהערכת השווי שקיבלה החברה שנה קודם. בעקבות המיזוג נחשף שהחטיבה רשמה בשנה שהסתיימה ביוני 2013 הכנסות של 277.5 מיליון דולר ורווח נקי של 73 מיליון דולר. עסקת המיזוג בוצעה במניות בלבד שחלוקת הבעלות על החברה הממוזגת הייתה 81% לבעלי המניות של קונדואיט ו-19% לבעלי המניות של פריון. בינואר 2014 הושלמה עסקת המיזיוג. לאחר פיצול חטיבת סרגלי הכלים נותרה קונדואיט עם מספר תחומי פעילות, שהיו בשלבי פיתוח ראשוני ולא יצרו הכנסות משמעותיות. בהן דפדפן בשם U שפיתחה, Conduit Mobile – פלטפורמה ליצירה עצמאית של יישומי מובייל, חטיבת שפיתחה מוצר שמחליף את מסכי הפתיחה (lock screen) למכשירי אנדרואיד (המוצר שאפשר לאתרי חדשות, משחקים ואחרים להפיץ את התוכן שלהם למסך הנעילה של המשתמש) ופעילות חברת Wibya הישראלית אותה רכשה. פעילות Wibya נסגרה זמן קצר לאחר פיצול חטיבת סרגלי הכלים. פיתוח הדפדפן U ופעילות מסך הנעילה הופסקו בדצמבר 2014 ועשרות עובדים פוטרו בחטיבות שלו פוטרו. חברה נותרה אחר כך עם פעילות המובייל בלבד והיא מותגה מחדש תחת השם קומו (Como). החברה המשיכה לחלק דיבידנדים מכספים שנותרו בקופתה וממכירת מניות פריון. את הדיבידנדים קיבלו גם 100 עובדי קומו, ועוד 300 עובדים בעבר ובהווה בפעילויות של קונדואיט. ביולי 2015 הודיעה קומו על רכישת חברת הסטארט אפ הישראלית קיפרז (Keeprz), תמורת כ-50 מיליון דולר במזומן ומניות. קיפרז פיתחה פלטפורמה ליצירת נאמנות ואינטראקציה בין עסקים קטנים ובינוניים ללקוחות שלהם באמצעות מערכת ניהול ואפליקציה שדרכה הם יכולים לקיים קשר אינטראקטיבי עם הלקוחות. עם זאת חודש אחר כך הודיעה על פיטורי 30 עובדים. הפעילות בתחום המובייל והפעילות של קיפרז לא יצרו הכנסות משמעותיות וגררו הפסדים, ב-2019 הוחלט לפצל אותן לחברה חדשה ולחלק את כל המזומנים שנותרו בקופת החברה כדיבידנד. בנוסף בוצע סבב פיטורים נוסף ונותרו בחברה החדשה כ-70 עובדים, מתוכם 40 בישראל. קונדואיט מאפשרת למפרסמים ליצור ולהפיץ סרגלי כלים משלהם עבור דפדפני רשת. דפדפנים שתמכו בסרגלי הכלים מלכתחילה היו האקספלורר, פיירפוקס וספארי. גוגל כרום נוסף כדפדפן תומך ב-2011. דוגמאות לסרגלי כלים בולטים הם סרגל הכלים של חברת המשחקים זינגה, שאפשר לשחקני פארמוויל להתעדכן בנוגע לסטטוס המשחקים שלהם, סרגל הכלים של Ebay, שמספק עדכונים על מכירות פומביות. תוכן הסרגל מותאם לכל סרגל בנפרד והוא יכול לשמש גם ככלי להפצת מידע וחברות רבות משתמשות בו לטובת קמפיינים שיווקיים. חברות נוספות שמשתמשות בסרגל הכלים של קונדואיט הן ליגת הבייסבול האמריקנית, גרינפיס ולופטהנזה. משתמשות נוספות בפלטפורמה של קונדואיט הן טיים וורנר, פוקס ניוז, מועדון הכדורגל צ'לסי, גרופון ועוד. בשל דרך הפצתו הנסתרת של הסרגל על ידי הורדות מאתרי תוכן, שרובם מפוקפקים או זדוניים כדוגמת Cnet Download, Softonic, Softpedia ועוד אתרי הורדות, וכן הקושי להסירו וכן השתלטותו על הדפדפן, הוא נחשב לתוכנה זדונית. על אף שקונדואיט התמקדה במקור ביצירת קשר עם משתמשים בעזרת הדפדפן, בפברואר 2011 השיקה החברה פלטפורמה ייעודית לפיתוח וליצירת אפליקציות אינטרנט לכל הסמארטפונים המובילים ולאייפד. נכון לדצמבר 2011 קונדואיט הוסיפה מספר תכונות נוספות למוצר המובייל שלה המיועדות למוזיקאים וכוללות אינטגרציה עם אפליקציית SoundCloud. בתחילה, סיפקה קונדואיט את האפליקציות והפלטפורמה בחינם, בתמורה לאחוז מסוים מהכנסות הפרסום שמקורו בתוכנה שלהם. כעת מספקת קונדואיט את הפלטפורמה במודל של מנוי בתשלום. קונדואיט פיתחה גם את שירות QuickLaunch, המאפשר למשתמשים לעצב אישית את מסך הנעילה במכשירים הניידים שלהם, ומאפשר גישה בלחיצה בודדת לתוכן, שיחות ואתרים נבחרים. אתר האינטרנט הרשמי של קונדואיט הוראות להסרת הסרגל ענבל אורפז, אור הירשאוגה, "הרגשנו שאנו צריכים להילחם בשדה קרב שלא רצינו להילחם בו", באתר TheMarker‏, 20 בספטמבר 2013 יוסי דהן, איך בונים חד-קרן – הסיפור של Conduit (רונן שילה), באתר הפודקאסט יזמות או למות, 25 ינואר 2017 אסף גלעד, אימפריה של סרגלים: מכונת הכסף הסודית של ההייטק הישראלי, באתר כלכליסט, 23 באפריל 2012 גיא גרימלנד, מנכ"ל קונדואיט: לא מאמין באקזיטים, באתר TheMarker‏, 5 במרץ 2012 Nobels, Ethan C. (2010-12-15). "So long, uTorrent". First Arkansas News. אורכב מ-המקור ב-2012-09-29. נבדק ב-2013-04-30. ... directs searches through Conduit and sends results favoring some of the company’s marketing partners. "How to Remove Conduit Search Toolbar and search.conduit.com redirect?". Anvisoft. 2013-06-07. אורכב מ-המקור ב-2013-07-02. נבדק ב-2013-08-13. Search.conduit.com always disguises itself as Google Official search, when you open your hijacked web browser Govind, Rajesh (19 בפברואר 2013). "How to uninstall Conduit Toolbar and change the IE10 homepage from "search.conduit.com" to the original one". Microsoft Community. Microsoft. נבדק ב-18 באוגוסט 2013. This toolbar might have got installed on your computer with some other programs and that might have changed your homepage without your knowledge. {{cite web}}: (עזרה) Kessler, Topher (7 בינואר 2011). "How to remove the Conduit 'Community Toolbar' in OS X". CNET. CBS Interactive. אורכב מ-המקור ב-2012-10-11. נבדק ב-14 באוגוסט 2013. A number of people have installed this plug-in but then have run into roadblocks when trying to uninstall it {{cite web}}: (עזרה) יוסי הטוני, ‏בעלי המניות של פריון אישרו ברוב של 99% את רכישת חטיבת הסרגלים של קונדואיט הישראלית, באתר "אנשים ומחשבים", 19 בנובמבר 2013 רותי לוי, פיטורים מאסיביים והפסדים: קומו נערכת לסוף דרכה, אבל חולמת על משקיע חדש, באתר TheMarker‏, 15 באפריל 2019 קומו החדשה בע"מ לפי רשם החברות גיא גרימלנד, הסטארט-אפ שבו אפילו עובדי הניקיון מרגישים ברי מזל, באתר TheMarker‏, 11 באוקטובר 2011 גיא גרימלנד, המטאור החדש: קונדואיט צפויה לרשום הכנסות של כחצי מיליארד דולר, באתר TheMarker‏, 5 ביולי 2011 גיא גרימלנד, אפשר לעשות חברת אינטרנט מצליחה גם בישראל: הכנסות קונדואיט ממכירת סרגלים - 100 מיליון דולר, באתר TheMarker‏, 9 במאי 2010 גיא גרימלנד, חברת האינטרנט הישראלית קונדואיט תשתף פעולה עם מיקרוסופט, באתר TheMarker‏, 1 בדצמבר 2010 אסף גלעד, בלעדי ל"כלכליסט": קונדואיט הישראלית עוברת מגוגל למיקרוסופט, באתר כלכליסט, 1 בדצמבר 2010 גיא גרימלנד, המספרים מאחורי עסקת המיליונים של קונדואיט ומיקרוסופט נחשפים, באתר TheMarker‏, 21 במאי 2011 גיא גרימלנד, סופית: קונדואיט רוכשת את וויביה בעבור 45 מיליון דולר, באתר TheMarker‏, 23 במאי 2011 גיא גרימלנד, וויביה הישראלית מחברת את הבלוגרים לפייסבוק, באתר TheMarker‏, 4 בינואר 2010 ענבל אורפז, קונדואיט תחלק דיווידנד של מעל ל-200 מיליון שקל, באתר TheMarker‏, 12 בספטמבר 2011 גלי וינרב, רועי גולדנברג ושמוליק שלח, ‏חלק מקונדואיט יימכר לפי 2.5-3 מיליארד דולר, באתר גלובס, 9 בפברואר 2012 קובי ישעיהו, ‏יש כסף באינטרנט: קונדואיט תחלק דיבידנד של כ-280 מ' ד', באתר גלובס, 13 בספטמבר 2012 גיא גרימלנד, שוויה של חברת האינטרנט הישראלית קונדואיט צמח ל-2.5 מיליארד דולר, באתר TheMarker‏, 12 בפברואר 2012 ענבל אורפז, ג'יי.פי מורגן רוכש 7% מקונדואיט לפי שווי של 1.4 מיליארד ד', באתר TheMarker‏, 9 באפריל 2012 רועי גולדנברג, ‏קונדואיט על המיזוג עם פריון: "זה לא ספרינט אלא מרתון", באתר גלובס, 16 בספטמבר 2013 ענבל אורפז, אור הירשאוגה, קונדואיט מתפצלת ומגיעה לבורסה: מתמזגת עם פריון לחברה בשווי 837 מיליון דולר, באתר TheMarker‏, 16 בספטמבר 2013 שמוליק שלח, ‏השאלה הגדולה: לאן נעלמה מחצית מהשווי של קונדואיט?, באתר גלובס, 19 בספטמבר 2013 רון שטיינבלט ורועי גולדנברג, ‏קונדואיט ופריון הכריזו על מיזוגן לחברת ענק, מניית פריון הגיבה בצניחה של כ-10%, באתר גלובס, 16 בספטמבר 2013 יוסי הטוני, ‏פריון וחטיבת הסרגלים של קונדואיט מתמזגות בעסקה המבוססת על מניות בלבד, באתר "אנשים ומחשבים", 16 בספטמבר 2013 קובי ישעיהו, ‏מניית היום: מזנקת ב-6% בעקבות השלמת עסקה, באתר גלובס, 2 בינואר 2014 נחמה אלמוג, ‏עסקת פריון נטוורק וקונדואיט אושרה, באתר "אנשים ומחשבים", 2 בינואר 2014 ענבל אורפז, דרור רייך, קונדואיט מאשרת: תפצל את פעילות סרגלי הכלים, באתר TheMarker‏, 10 ביולי 2013 רועי גולדנברג, ‏מייסדי וויביה נפרדים מקונדואיט, יקימו סטארט-אפ לירידה במשקל, באתר גלובס, 9 במרץ 2014 ענבל אורפז, קונדואיט: פיתוח הדפדפן הופסק, עשרות יפוטרו, באתר TheMarker‏, 3 בדצמבר 2014 יניב הלפרין, ‏קונדואיט מפסיקה לפתח את "הדפדפן החברתי" ומפטרת עשרות עובדים, באתר "אנשים ומחשבים", 4 בדצמבר 2014 ענבל אורפז, אחרי סגירת הדפדפן: קונדואיט סוגרת גם את פעילות מסך הנעילה, באתר TheMarker‏, 4 בדצמבר 2014 ענבל אורפז, קומו מחלקת 80 מיליון דולר בדיבידנד לעובדים ולבעלי המניות, באתר TheMarker‏, 24 באפריל 2016 ענבל אורפז, מתנה לחג: קומו מחלקת 50 מיליון דולר בדיווידנד לעובדים ולבעלי המניות, באתר TheMarker‏, 13 בספטמבר 2015 ענבל אורפז, קומו, לשעבר קונדואיט, רוכשת את קיפרז הישראלית ב-50 מיליון דולר, באתר TheMarker‏, 16 ביולי 2015 ענבל אורפז, אחרי הרכישה הגדולה: קומו, לשעבר קונדואיט, מפטרת כ-30 עובדים, באתר TheMarker‏, 11 באוגוסט 2015 עירד עצמון שמאייר, קומו פיטרה עשרות עובדים: "ההוצאה שלנו היתה גבוהה מהגידול בשוק", באתר TheMarker‏, 3 באפריל 2019 "Remove Conduit Toolbar and search.conduit.com (Uninstall Guide)". MalwareTips Blog (באנגלית אמריקאית). 2013-01-21. נבדק ב-2017-05-23. Remove Conduit Toolbar | Easy How-to Guide, www.avast.com Remove Conduit Search Toolbar from your computer, support.norton.com